Obec Majerovce v súlade s ustanoveniami § 6 ods. 1 zák. č. 369/1990 Zb. O obecnom zriadení v znení neskorších predpisov a ustanoveniami § 7 ods. 4, §8 ods. 2, § 12 ods. 2 a 3, § 16 ods. 2, § 17 ods. 2,3,4 a 6, § 20 ods. 3, § 21 ods. 2, § 77 až 83 a § 103 zákona č. 582/2004 Z.z o miestnych daniach a miestnom poplatku za komunáne odpady a drobné stavebné odpady v znení neskorších predpisov (ďalej len zákon) a zákona č. 223/2001 Z.zt o odpadoch a o zmene a doplnení niektorých zákonov v znení neskorších predpisov (´dalej len zákon o odpadoch)

                                                                 V y d  á v a

VŠEOBECNE   ZÁVÄZNÉ  NARIADENIE

                                                                  ČÍSLO  4/2012

                                        O   MIESTNYCH   DANIACH

A   POPLATKU  ZA  KOMUNÁLNE  ODPADY

A  DROBNÉ  STAVEBNÉ  ODPADY

NA ÚZEMÍ OBCE MAJEROVCE

      Toto všeobecne záväzné  nariadenie (ďalej len VZN) upravuje podmienky určovania a vyberania miestnych dani a miestneho poplatku za komunálne odpady a drobné stavebné odpady (ďalej len „miestne dane a miestny poplatok“)na území obce MAJEROVCE.

     Miestnymi daňami, ktoré ukladá obec sú:

a) daň z nehnuteľností

b) daň za psa

c) daň za užívanie verejného priestranstva

Poplatkom, ktorý ukladá obec je miestny poplatok za komunálne odpady a drobné stavebné odpady (ďalej len „ poplatok“).

Zdaňovacím obdobím miestnych daní podľa písm. a), b),  a miestneho poplatku je kalendárny rok.

PRVÁ ČASŤ

DAŇ Z NEHNUTEĽNOSTÍ

Č l á n o k   1

DAŇ Z POZEMKOV

1) Základom dane z pozemkov je hodnota pôdy/pozemku bez porastu určená vynásobením výmery pozemkov v m2 a hodnoty pôdy za 1 m2 uvedenej v tabuľke č. 1. tohto VZN

2) Daň z pozemkov sa vypočíta ako súčin základu dane a ročnej sadzby dane, pričom základ dane je určený zákonom.

3)  Správca dane ustanovuje na území obce Majerovce hodnotu pozemku, ktorou sa pri výpočte dane z pozemkov násobí výmera pozemku v m2 podľa tabuľky č. 1

                                                                                                                               tabuľka č. 1

	Druh    pozemku
	Hodnota pôdy/pozemku bez porastov za l m2
	Ročná sadzba

	Orná pôda,vinice,chmelnice  ovocné sady a trvale travnate porasty
	0,4617 €
	0,37%

	Záhrady
	1,32 €
	0,25%

	Zastavané plochy a nádvoria, ostatné plochy
	1,32
	0,50%

	Lesné pozemky, na ktorých sú hospodárske lesy,rybníky s chovom rýb a ostatné hospodársky využívané vodné plochy
	0,05 €
	0,25%

	Stavebné pozemky
	13,27 €
	0,25%


Č l á n o k   2

DAŇ  ZO  STAVIEB

1. Základom dane zo stavieb je výmera zastavanej plochy v m2.

2. Daň zo stavieb sa vypočíta ako súčin základu dane a ročnej sadzby dane zo stavieb. Ak ide o viacpodlažnú stavbu daň zo stavieb sa vypočíta ako súčin základu dane a ročnej sadzby dane zvýšenej o súčin počtu ďalších podlaží a príplatku za podlažie vo výške 0,03 € . Do počtu ďalších podlaží sa nezapočítava prvé nadzemné podlažie.

3. Ak  stavba slúži na viacere účely, na ktoré sú určené rôzne sadzby dane podľa tabuľky č.2 a príplatok za podlažie, daň sa vypočíta ako súčin pomerných časti dane. Pomerná časť dane sa vypočíta ako súčin zastavanej plochy stavby, pomernej časti základu dane a sadzby dane na príslušný účel využitia stavby zvýšenej o súčin počtu ďalších podlaží a príplatku za podlažie vo výške 0,03 €

4. Správca dane určuje na území obce Majerovce ročné sadzby dane zo stavieb uvedené v tabuľke č. 2

                                                                                                                                Tabuľka č. 2

	                   Členenie stavieb
	Ročná sadzba dane za každý aj začatý m2 zastavanej plochy stavby  v €

	Stavby  na bývanie a drobné stavby, ktoré maju doplnkovú  funkciu hlavnej stavby
	0,05 €

	Stavby  na pôdohospodársku produkciu, skleníky, stavby pre vodné hospodárstvo, stavby  využívané na skladovanie vlastnej pôdohospodárskej produkcie vrátane stavieb  na vlastnú administratívu
	0,06 €

	Stavby  rekreáčnych chát a domčekov na  individuálnu  rekreáciu
	0,09 €

	Samostatne stojace garáže a samostatné stavby hromadných garáži a stavby  určené alebo používané na tieto účely postavené mimo bytových  domov
	0,13 €

	Priemnyselné  stavby, stavby slúžiace energetike, stavby slúžiace stavebníctvu , stavby  využívané na skladovanie vlastnej produkcie vrátane stavieb na vlastnú adminisstratívu
	0,33 €

	Stavby  na ostatné podnikanie a na zárobkovú činnosť, skladovanie a administratívu súvisiacu s ostatným podnikaním  a  zárobkovou  činnosťou
	0,50 €

	Ostatné stavby
	0,16 €


Č l á n o k   3

OSLOBODENIE  OD  DANE

1. Oslobodené od dane sú pozemky a stavby:

a) pozemky a  stavby vo vlastníctve obce, ktorá je správcom dane.

b) pozemok tvoriaci jeden funkčný celok so stavbou alebo jej časťou slúžiacou na vykonávanie náboženských obradov cirkvi a náboženských spoločností registrované štátom - kostoly

c) pozemok na ktorom je zriadený cintorín

d) pozemky verejne prístupných parkov,chodníkov a ihrísk  

Č l á n o k  4

ZNÍŽENIE  DANE

 1)   Správca dane zníži daň u stavieb  vo výške :

a) 50%  za stavby na bývanie vo vlastníctve občanov starších ako 70 rokov

b) 50% za stavby  vo vlastníctve občanov s ťažkým zdravotným postihnutím alebo držiteľov preukazov ŤZP, ŤZP/S

c) 50%  za garáže, samostatné stavby hromadných garáži a stavby určené alebo používané na tieto účely mimo bytových domov, ktorých vlastníkmi sú občania starší ako 70 rokov, alebo občania, ktorí sú držitelia preukazov ZŤP a ZŤP/S.

   Daňovník je povinný  o zníženie požiadať a  k poskytnutiu daňového zníženia podľa ods. 2 doložiť kópiu preukazu   ŤZP a ŤZP/S

DRUHÁ ČASŤ

DAŇ ZA PSA

1.  Predmetom dane za psa je pes starší ako 6 mesiacov chovaný fyzickou alebo právnickou  

     osobou,  ktorá je:

     a)   vlastníkom psa  

b) držiteľom psa, ak sa nedá preukázať, kto psa vlastní.

     Predmetom dane za psa nie je pes chovaný na vedecké účely a výskumné účely, pes umiestnený

     v útulku zvierat, pes so špeciálnym výcvikom, ktorého vlastní alebo používa občan s ťažkým 

     zdravotným postihnutím.

2.  Vlastníkovi alebo držiteľovi  psa  vzniká daňová povinnosť 1. dňom kalendárneho mesiaca   

 nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.

3.  Sadzba dane je 3,30- € za jedného psa a kalendárny rok.

     Takto určená sadzba dane platí za každého ďalšieho psa u toho istého daňovníka.

4. Správca dane vydá vlastníkovi alebo držiteľovi psa  zapísaného do  evidencie evidenčnú známku.  

     Známka je neprenosná na iného psa.  Odcudzenie, zničenie alebo stratu známky je vlastník psa 

     povinný bezodkladne oznámiť na    obecnom úrade.   Správca  dane  vydá  vlastníkovi  alebo 

     držiteľovi psa  za  úhradu 1,- € novú známku. Povinnosťou vlastníka je pri odhlásení evidenčnú 

     známku vrátiť.

2. Daň za psa obec po prvý krát vyrubí ROZHODNUTÍM. Vyrubená daň je splatná   naraz do 

     31.5. bežného roka.

     Ak daňová povinnosť zanikne v priebehu zdaňovacieho obdobia a daňovník to oznámi

     správcovi dane najneskôr do 30 dní odo dňa zániku daňovej povinnosti, správca dane vráti 

     pomernú časť dane za zostávajúce mesiace, za ktoré bola daň zaplatená. Nárok na vrátenie  

     zaniká, ak daňovník v uvedenej lehote zánik daňovej povinnosti neoznámi. 

TRETIA  ČASŤ

         SPOLOČNÉ USTANOVENIA K DANI Z NEHNUTEĽNOSTÍ, 

K DANI ZA PSA

1. Priznanie k dani z nehnuteľností, k dani za psa je daňovník povinný podať do 31. januára zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia.

2. Ak vznikne daňová povinnosť k dani za psa daňovník je povinný podať priznanie k dani, ku ktorej vznikla povinnosť, najneskôr do 30 dní odo dňa vzniku tejto daňovej povinnosti.

3. Ak daňovník, ktorý nadobudne nehnuteľnosť vydražením v priebehu zdaňovacieho obdobia, je  povinný podať priznanie do 30 dní od vzniku daňovej povinnosti.

4. Ak daňovník podal priznanie k dani z nehnuteľností, k dani za psa a daňová povinnosť k niektorej z týchto daní vznikne alebo zanikne v priebehu zdaňovacieho obdobia, je povinný podať čiastkové priznanie najneskôr do 30 dní odo dňa vzniku alebo zániku daňovej povinnosti. V čiastkovom priznaní je daňovník povinný uviesť len zmeny oproti dovtedy podanému priznaniu k týmto daniam.

5. Daň z nehnuteľností a daň za psa vyrubí správca dane každoročne podľa stavu k 1. januáru na celé zdaňovacie obdobie jedným rozhodnutím.

6. Ak dôjde k zmene daňovej povinnosti podľa ods.2, 3 a 4, správca dane vyrubí rozhodnutím pomernú časť dane.

7. Ak daň z nehnuteľností nepresiahne sumu 50 €, je splatná naraz do 31. mája, ak je vyššia, je splatná v dvoch splátkach: do 31.5 a 31. 10.  zdaňovacieho obdobia.

8. Ak dôjde k zmene daňovej povinnosti podľa ods. 4, správca dane daňovému subjektu vráti na základe žiadosti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote nepodá čiastkové priznanie

                                              ŠTVRTA  ČASŤ

DAŇ ZA UŽÍVANIE VEREJNÉHO PRIESTRANSTVA

1. Verejným priestranstvom na účely tohto VZN sú  verejnosti prístupné pozemky vo vlastníctve 

     obce Majerovce, ktorými sa rozumejú nasledovné miesta:

a) hlavné ( štátne) a všetky vedľajšie ( miestne) cestné komunikácie v celej svojej dĺžke a šírke od krajnice po krajnicu

b) vybudovaný chodník, príp. aj upravená plocha pre chodenie  obyvateľov  na celom území obce

c) verejne priestranstvo pred Obecným úradom sup.č. 2

d) verejne priestranstvo pred Pohostinstvom sup.č. 126

e) všetky neknihované parcely v intraviláne obce Majerovce 

2. Predmetom dane za užívanie verejného priestranstva je osobitné užívanie verejného 
priestranstva, ktorým sa rozumie umiestnenie zariadenia slúžiaceho na poskytovanie
služieb; 

     umiestnenie stavebného zariadenia; predajného zariadenia; zariadenia cirkusu,
lunaparku a 

     iných atrakcií; umiestnenie skládky; trvalé parkovanie vozidla mimo
stráženého parkoviska; 

Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.

3. Sadzba dane za užívanie verejného priestranstva je:

a) Služby a predaj  






0,33 €/m2/deň

b) Umiestnenie skládok/ stav. materiál, skládky tuhého paliva /
0,33 €/m2/deň

c) Umiestnenie zariadenia cirkusu, lunaparku....                              0,33 €/m2/deň

d) Umiestnenie informačno – reklamného zariadenia                      0,33 €/m2/deň

4. Daňová povinnosť vzniká dňom začatia osobitného užívania verejného priestranstva a zaniká  dňom skončenia  osobitného užívania verejného priestranstva.

     Daňovník je povinný osobne alebo písomne podať oznámenie o začatí užívania verejného priestranstva Obecnému úradu v Majerovciach a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva.

     Obec vyrubí daň za zdaňovacie obdobie rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. Ak daňová povinnosť zanikne a daňovník túto skutočnosť oznámi správcovi dane do 30 dní odo dňa zániku daňovej povinnosti, správca dane vráti pomernú časť dane za zostavajúce dni, za ktoré bola daň zaplatená. Nárok na vrátenie pomernej časti zaniká, ak daňovník v uvedenej lehote zánik daňovej povinnosti neohlási. Po ukončení užívania verejné priestranstvo bude uvedené do pôvodného stavu.

PIATA  ČASŤ

  POPLATOK

1.  Poplatok sa platí  za komunálne odpady a drobné stavebné odpady, ktoré vznikajú na území obce.

2. Poplatníkom za komunálne odpady a drobné stavebné odpady je:

a) fyzická osoba, ktorá  má v meste trvalý pobyt alebo prechodný pobyt alebo ktorá je na                 

   území mesta oprávnená užívať alebo užíva byt, nebytový priestor alebo prípadne inú  

   nehnuteľnosť evidovanú  v katastri nehnuteľnosti na iný účel ako na podnikanie

    b) právnická osoba, ktorá je oprávnená užívať alebo užíva nehnuteľnosť na území mesta na

         iný účel ako na podnikanie

c) podnikateľ, ktorý je oprávnený užívať alebo užíva nehnuteľnosť nachádzajúcu sa na 

     území mesta na účel podnikania.

Poplatková povinnosť vzniká dňom, ktorým nastane skutočnosť uvedená v ods.2 a zaniká dňom, ktorým táto skutočnosť zanikne. 

3.   Platiteľom  poplatku  je  vlastník,  správca   alebo   nájomca   nehnuteľnosti,  bytu   alebo 

nebytového priestoru.  Ak je  nehnuteľnosť, byt alebo nebytový priestor v spoluvlastníctve  viacerých vlastníkov, je platiteľom zástupca alebo správca určený vlastníkmi.

Ak si vlastníci neurčia zástupcu alebo správcu, určí platiteľa správca dane. Ak je vlastníkom štát alebo obec, je platiteľom správca.  Ak žije v spoločnej domácnosti viacero poplatníkov, môže za ostatných členov tejto domácnosti plnenie povinnosti na seba prevziať jeden z nich.

4. Poplatník je  povinný v priebehu zdaňovacieho obdobia oznámiť mestu vznik a zánik poplatkovej povinnosti do 30 dní odo dňa, keď  tieto zmeny nastali.

Správca dane vráti na základe žiadosti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia. Nárok na vrátenie pomernej časti poplatku zaniká, ak poplatník v uvedenej lehote zánik poplatkovej povinnosti neoznámi.

Doklady preukazujúce danú skutočnosť:

· potvrdenie o zmene trvalého pobytu mimo územia mesta,

· kópiu úmrtného listu, ...

5.   Sadzba poplatku pre fyzické osoby je:

0,0165 € za osobu a kalendárny deň. X 365 dní                     6 € ročne

Na 1 osobu obdrži 4 žetony

6.  Správca dane poplatok zníži na

0,0083 € na osobu a kalendárny deň x 365 dní                        3 € ročne

Na 1 osobu obdrží 2 žetony

pre:

     a)  študenta (s výnimkou študentov denne dochádzajúcich)                 

- potrebné je doložiť doklady preukazujúce nárok na zníženie (čestné vyhlásenie),

     b)  pracujúcu alebo prechodne ubytovanú osobu mimo  územia mesta (s výnimkou denne              dochádzajúcich) 

· potrebné je doložiť doklady preukazujúce nárok na zníženie (potvrdenie od zamestnávateľa alebo pracovnú zmluvu alebo čestné vyhlásenie),

7.Správca dane poplatok odpustí osobe

a) dlhodobo odcestovaní, bývajúci mimo SR

b) dlhodobo bývajúci mimo trvalého bydliska

Doklady preukazujúce danú skutočnosť:

· potvrdenie od zamestnávateľa alebo agentúry, že vykonáva prácu v zahraničí alebo pracovnú zmluvu alebo pracovné povolenie alebo čestné vyhlásenie,

· potvrdenie o umiestnení v zariadení sociálnych služieb,

· potvrdenie o výkone trestu odňatia slobody,

· potvrdenie o prechodnom pobyte a vyrubení/zaplatení poplatku v danej obci (okrem rekreačných oblastí).

          -    vo výnimočných prípadoch týkajúcich sa pobytu v zahraničí, môže poplatník preukázať danú skutočnosť čestným  prehlásením  v lehote do 30 dní od zmeny počtu osôb v domácnosti inak bude zníženie alebo odpustenie poplatku poskytnuté odo dňa ohlásenie 

Občanovi je možné poskytnúť iba jeden druh úľavy alebo odpustenia poplatku.

8. Obec Majerovce stanovuje poplatok za množstevný zber pre právnicke osoby, ktoré sú oprávnené užívať alebo užívajú nehnuteľnosť nachádzajúcu sa na území obce na iný účel ako na podnikanie a pre podnikateľa, ktorý je oprávnený užívať alebo užíva nehnuteľnosť nachádzajúcu sa na území obce za účelom podnikania.

Objem nádoby            frekvencia vývozu/spolu               sadzba poplatku                 Ročný poplatok  

 v litroch                                                                                            v €                                        v €

     110                                 1x za 2 týždne/26 x                          0,008                                       22,88 

                                             Č l á n o k  1

             Ohlasovacia povinnosť k poplatku za komunálne  a drobné stavebné 

                                                          odpady

 1.  Každý poplatník resp. platiteľ je povinný zapojiť sa do  systému zberu komunálneho odpadu a splniť si ohlasovaciu povinnosť vyplývajúcu z § 80 zákona č. 582/2004 Z.z. a to do jedného mesiaca: 

a) od vzniku povinnosti platiť poplatok  

b) odo dňa keď nastala skutočnosť, ktorá má vplyv na zánik poplatkovej povinnosti

c) od skončenia príslušného kalendárneho roka, za ktorý platil poplatok, v prípade ak došlo k zmene už ohlásených údajov .                                                             

2.       Poplatník (fyzická osoba) podľa § 77 ods. 2  písm. a) zákona č. 582/2004 Z.z. je povinný v ohlásení uviesť: 

· svoje meno, priezvisko, titul, dátum narodenia, adresu trvalého pobytu       

3. Poplatník, ktorý plní poplatkovú povinnosť za ostatných poplatníkov spoločnej domácnosti (platiteľ) je povinný  uviesť údaje za každého poplatníka , za ktorého plní poplatkovú povinnosť a ktorý má v nehnuteľnosti trvalý resp. prechodný pobyt alebo užíva alebo má oprávnenie užívať nehnuteľnosť platiteľa.                    

4.Poplatník právnická osoba  je povinný v ohlásení uviesť: 

-obchodné meno , plný názov  

-IČO, ak je poplatník fyzická osoba, ktorá podniká aj rodné číslo

-presnú adresu sídla, miesto podnikania, miesto prevádzky

                  - čísla účtov, vedených v bankách, na ktorých sú sústredené finančné prostriedky z jeho

                    činnosti 

-údaje potrebné na vyrubenie poplatku /objem zbernej nádoby, počet   zberných nádob/      

5.   Ak poplatník podáva obci ohlásenie podľa § 80 ods. 2 zákona č. 582/2004 Z.z. predloží spolu s ohlásením  aj potvrdenie preukazujúce odôvodnenosť ohlásenia.   

6.V prípade neoznámenia všetkých  skutočností potrebných pre výpočet poplatku,  správca dane vychádza z posledne jemu známych údajov alebo vyrubí daň podľa pomôcok.

Š IESTA   ČASŤ

ZÁVEREČNÉ  USTANOVENIA

1. Miestne dane a  poplatok je možné uhradiť (s uvedením prideleného variabilného symbolu):

   - BEZHOTOVOSTNE -prevodom na účet obce č.19824632/0200 vedený vo VUB,a.s.Vranov n/T 

   - HOTOVOSTNE
- v pokladni  Obecného úradu

   - poštovou poukážkou typu U

2. Týmto nariadením sa ruší Všeobecne záväzné nariadenie o miestnych daniach a miestnom    

    poplatku za komunálne odpady a drobné stavebné odpady č. 3/2009.

3.Návrh VZN č.. 4/2012 bol vyvesený na verejné pripomienkovanie 

 dňa  19.11.2012    zvesený dňa 4.12.2012

4. Na VZN č.4/2012 sa uznieslo Obecné zastupiteľstvo v Majerovciach

dňa    11.12.2012   uznesením č.  8/2012

5. VZN č    4/2012 bolo vyvesené na úradnej tabuli obce 

dňa  11.12.2012   a zvesené dňa 31.12.2012

6. Všeobecne záväzné nariadenie o miestnych daniach a miestnom poplatku za komunálne 

    odpady a drobné stavebné odpady nadobúda účinnosť dňa 01.01.2013.

                                                                  
                Ján Fabian

                                                                                starosta obce

